

**ŽUPAN**

**Povjerenstvo za provedbu javnog natječaja**

**KLASA: 112-02/22-01/1**

**URBROJ: 2198-01-22-24**

**Zadar, 1. travnja 2022. godine**

Temeljem članka 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19), tročlano Povjerenstvo za provedbu javnog natječaja za imenovanje pročelnika upravih tijela Zadarske županije (u daljnjem tekstu: Povjerenstvo), objavljuje slijedeći

**POZIV**

**na prethodnu provjeru znanja i sposobnosti kandidata za imenovanje pročelnika upravnih tijela Zadarske županije**

Prethodna provjera znanja i sposobnosti kandidata, radi provjere stručnih i općih sposobnosti kandidata prijavljenih na javni natječaj za imenovanje pročelnika upravnih tijela Zadarske županije, objavljenog u „Narodnim novinama“ broj 22/2022 od 23. veljače 2022. godine, održat će se kako slijedi:

**1. pročelnik Upravnog odjela za gospodarstvo**, radno mjesto broj 166. iz Pravilnika o unutarnjem redu upravnih tijela Zadarske županije („Službeni glasnik Zadarske županije“ 4/22 – u nastavku: Pravilnik), 1 izvršitelj, na neodređeno vrijeme, uz obvezan probni rad u trajanju od 3 mjeseca

**dana 7. travnja (četvrtak) 2022. godine u Domu Županije u prostorijama Velike vijećnice, Božidara Petranovića 8, 23000 Zadar, s početkom u 9,00 sati**

**2. pročelnik Upravnog odjela za zdravstvo**, radno mjesto broj 224. iz Pravilnika, 1 izvršitelj, na neodređeno vrijeme, uz obvezan probni rad u trajanju od 3 mjeseca

**dana 7. travnja (četvrtak) 2022. godine u Domu Županije u prostorijama Velike vijećnice, Božidara Petranovića 8, 23000 Zadar, s početkom u 10,30 sati**

**3. pročelnik Upravnog odjela za hrvatske branitelje, udruge, demografiju i socijalnu politiku**, radno mjesto broj 236. iz Pravilnika, 1 izvršitelj, na neodređeno vrijeme, uz obvezan probni rad u trajanju od 3 mjeseca

**dana 7. travnja (četvrtak) 2022. godine u Domu Županije u prostorijama Velike vijećnice, Božidara Petranovića 8, 23000 Zadar, s početkom u 11,30 sati**

**Sa svim kandidatima koji polože pisano testiranje, Povjerenstvo će provesti intervju istog dana u 14,00 sati.**

**Pravo pristupa na prethodnu provjeru znanja i sposobnosti imaju kandidati koji su dostavili pravovremene i potpune prijave, koji udovoljavaju propisanim i objavljenim uvjetima javnog natječaja i koji su dobili poziv za testiranje.**

Prethodna provjera znanja i sposobnosti temelji se na članku 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18, 112/19).

**Sukladno epidemiološkim mjerama u prostorijama Zadarske županije obvezno je nošenje zaštitnih maski za lice.**

I. Kandidati su se dužni pridržavati utvrđenog vremena testiranja. Za kandidata, koji udovoljava propisanim i objavljenim uvjetima javnog natječaja, a koji ne pristupi prethodnoj provjeri znanja i sposobnosti u zakazano vrijeme, bez obzira na razloge ili tijekom njena trajanja odustane od iste, smatrat će se da je povukao prijavu na javni natječaj.

II. Mole se kandidati sa sobom ponijeti osobnu iskaznicu ili drugu identifikacijsku ispravu.

III. Za vrijeme pisanog testiranja kandidatima nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provodi provjera,

- razgovarati s ostalim kandidatima ili na drugi način remetiti mir i red.

Ukoliko se kandidat ponaša neprimjereno ili prekrši neko od prethodno opisanih pravila, bit će zamoljen da se udalji sa testiranja, a njegov rezultat i rad Povjerenstvo neće bodovati.

IV. Pravni izvori za pripremanje kandidata za prethodnu provjeru znanja i sposobnosti su sljedeći:

**1. za** **radno mjesto pročelnik Upravnog odjela za gospodarstvo i turizam, radno mjesto broj 166. iz Pravilnika**:

1. Zakon o poticanju razvoja malog gospodarstva („Narodne novine“ broj 29/02, 63/07, 53/12, 56/13, 121/16):

2. Zakon o obrtu („Narodne novine“ broj 143/13, 127/19, 41/20);

3. Zakon o ugostiteljskoj djelatnosti („Narodne novine“ broj 85/15, 121/16, 98/18, 25/19, 98/19, 32/20, 42/20, 126/21);

4. Zakon o turističkim zajednicama i promicanju hrvatskog turizma („Narodne novine” broj 52/19, 42/20):

5. Zakon o općem upravnom postupku („Narodne novine” broj47/09, 110/21), od članka 1. do članka 121.;

6. Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19, 144/20);

7. Statut Zadarske županije („Službeni glasnik Zadarske županije“ broj 15/09, 7/10, 11/10, 4/12, 2/13, 14/13, 3/18, 5/20, 5/21).

**2.** **za radno mjesto pročelnik Upravnog odjela za zdravstvo, radno mjesto broj 224. iz Pravilnika:**

1. Zakon o zdravstvenoj zaštiti („Narodne novine” broj 100/18, 125/19, 133/20, 147/20, 136/21);

2. Zakon o obveznom zdravstvenom osiguranju („Narodne novine“ broj 80/13, 137/13, 98/19), od članka 87. do članka 118.;

3. Zakon o općem upravnom postupku („Narodne novine” broj47/09, 110/21) od članka 1. do članka 121.;

4. Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19, 144/20);

5. Statut Zadarske županije („Službeni glasnik Zadarske županije“ broj 15/09, 7/10, 11/10, 4/12, 2/13, 14/13, 3/18, 5/20, 5/21).

**3.** **za radno mjesto pročelnik Upravnog odjela za hrvatske branitelje, udruge, demografiju i socijalnu politiku, radno mjesto broj 236. iz Pravilnika:**

1. Zakon o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21) od članka 149. do članka 188.;

2.Zakon o civilnim stradalnicima iz Domovinskog rata („Narodne novine“ broj 84/2021) od članka 1. do članka 10., od članka 62. do članka 85.;

3. Zakon o socijalnoj skrbi („Narodne novine“ broj 18/22) od članka 126. do članka 291.;

4. Zakon o udrugama („Narodne novine“ broj 74/14, 70/17, 98/19);

5. Zakon o općem upravnom postupku („Narodne novine” broj 47/09, 110/21) od članka 1. do članka 121.;

6. Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19, 144/20);

7. Statut Zadarske županije („Službeni glasnik Zadarske županije“ broj 15/09, 7/10, 11/10, 4/12, 2/13, 14/13, 3/18, 5/20, 5/21).

Izvori za pripremu kandidata objavljeni u „Narodnim novinama“ dostupni su na mrežnoj stranici <https://narodne-novine.nn.hr/>, izvori objavljeni u „Službenom glasniku Zadarske županije“ dostupni su na linku <https://glasnik.zadarska-zupanija.hr/> .

**Prethodna provjera znanja i sposobnosti kandidata za radno mjesto pročelnik Upravnog odjela za gospodarstvo i turizam, radno mjesto broj 166. iz Pravilnika obuhvaća:**

a) pisano testiranje znanja iz područja navedenih u pravnim izvorima za pripremanje kandidata,

b) pisano testiranje znanja engleskog jezika,

c) intervju.

Za svaki dio provjere, kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti je 30 bodova.

Smatra se da je kandidat položio pisano testiranje ako je ostvario najmanje 50% bodova iz svakog dijela provjere znanja i sposobnosti kandidata na provedenom testiranju. S kandidatom koji je položio pisano testiranje, Povjerenstvo za provedbu javnog natječaja provest će intervju.

a) Pisano testiranje znanja iz područja navedenih u pravnim izvorima za pripremanje kandidata sastoji se od ukupno 30 pitanja. Bodovanje pisanog testiranja obaviti će se na način da broj točnih odgovora bude podijeljen s 3, što zaokruženo na cijeli broj daje broj bodova postignutih na pisanom testu. Maksimalan broj bodova koji kandidat može ostvariti na pisanom testiranju je 10 bodova.

b) Pisano testiranje znanja engleskog jezika sastoji se od pisanja eseja. Maksimalan broj bodova koji kandidat može ostvariti na provjeri znanja engleskog jezika je 10 bodova.

c) Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu. Intervju se boduje na način da svaki član Povjerenstva boduje kandidata od 1 do 10, te se zbroj njihovih bodova dijeli s brojem članova Povjerenstva i dobiveni iznos čini (prosjek) bodovne ocjene. Maksimalan broj bodova koji kandidat može ostvariti na intervjuu je 10 bodova.

**Prethodna provjera znanja i sposobnosti kandidata za radno mjesto pročelnik Upravnog odjela za zdravstvo, radno mjesto broj 224. iz Pravilnika i za radno mjesto pročelnik Upravnog odjela za hrvatske branitelje, udruge, demografiju i socijalnu politiku, radno mjesto broj 236. iz Pravilnika obuhvaća:**

a) pisano testiranje znanja iz područja navedenih u pravnim izvorima za pripremanje kandidata,

b) intervju.

Za svaki dio provjere, kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti je 20 bodova.

Smatra se da je kandidat položio pisano testiranje ako je ostvario najmanje 50% bodova na provedenom testiranju. S kandidatom koji je položio pisano testiranje Povjerenstvo za provedbu javnog natječaja provest će intervju.

a) Pisano testiranje znanja iz područja navedenih u pravnim izvorima za pripremanje kandidata sastoji se od ukupno 30 pitanja. Bodovanje pisanog testiranja obaviti će se na način da broj točnih odgovora bude podijeljen s 3, što zaokruženo na cijeli broj daje broj bodova postignutih na pisanom testu. Maksimalan broj bodova koji kandidat može ostvariti na pisanom testiranju je 10 bodova.

b) Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje su podnijeli prijavu. Intervju se boduje na način da svaki član Povjerenstva boduje kandidata od 1 do 10, te se zbroj njihovih bodova dijeli s brojem članova Povjerenstva i dobiveni iznos čini (prosjek) bodovne ocjene. Maksimalan broj bodova koji kandidat može ostvariti na intervjuu je 10 bodova.

V. Kandidat koji je pristupio prethodnoj provjeri znanja i sposobnosti ima pravo uvida u rezultate provedenog postupka.

VI. Nakon provedenog postupka prethodne provjere znanja i sposobnosti, Povjerenstvo utvrđuje rang-listu kandidata prema ukupnom broju bodova ostvarenog na pisanom testiranju i intervjuu, te ju dostavlja županu Zadarske županije, uz izviješće o provedenom postupku koju potpisuju svi članovi Povjerenstva.

VII. Župan Zadarske županije donijet će rješenje o imenovanju pročelnika u zakonskom roku.

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument objavljen je na mrežnoj stranici Zadarske županije [www.zadarska-zupanija.hr](http://www.zadarska-zupanija.hr)

i na oglasnoj ploči Doma Županije, Božidara Petranovića 8, Zadar, s danom 1. travnja 2022. godine.

 **POVJERENSTVO ZA PROVEDBU JAVNOG NATJEČAJA**